REFERÈNCIA: I-PAS-25/15CONVOCATÒRIA DE LA UNIVERSITAT D'ALACANT PER LA QUAL S'OFERTA PER A COBRIR, AMB CONTRACTE TEMPORAL, UNA PLAÇA DE TÈCNIC SUPERIOR PER AL PROJECTE ""MEMÒRIES HOLOGRÀFIQUES, CARACTERITZACIÓ DE MATERIALS DE REGISTRE HOLOGRÀFIC I DISSENY I FABRICACIÓ D'ELEMENTS ÒPTICS HOLOGRÀFICS I DIFRACTIUS"" DE L'INSTITUT UNIVERSITARI DE FÍSICA APLICADA A LES CIÈNCIES I LES TECNOLOGIES. - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/3286)
  + [Valencià](/va/acuerdo/3286)






Selector de idioma

Leer

* [Español](/es/acuerdo/3286)
* [Valencià](/va/acuerdo/3286)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





REFERÈNCIA: I-PAS-25/15CONVOCATÒRIA DE LA UNIVERSITAT D'ALACANT PER LA QUAL S'OFERTA PER A COBRIR, AMB CONTRACTE TEMPORAL, UNA PLAÇA DE TÈCNIC SUPERIOR PER AL PROJECTE ""MEMÒRIES HOLOGRÀFIQUES, CARACTERITZACIÓ DE MATERIALS DE REGISTRE HOLOGRÀFIC I DISSENY I FABRICACIÓ D'ELEMENTS ÒPTICS HOLOGRÀFICS I DIFRACTIUS"" DE L'INSTITUT UNIVERSITARI DE FÍSICA APLICADA A LES CIÈNCIES I LES TECNOLOGIES.[Butlletí Oficial Universitat d'Alacant](/ca/Publicacion)
==================================================================================================================================================================================================================================================================================================================================================================================================================================================================

Secretaria General

Butlletí Oficial Universitat d'Alacant





REFERÈNCIA: I-PAS-25/15CONVOCATÒRIA DE LA UNIVERSITAT D'ALACANT PER LA QUAL S'OFERTA PER A COBRIR, AMB CONTRACTE TEMPORAL, UNA PLAÇA DE TÈCNIC SUPERIOR PER AL PROJECTE ""MEMÒRIES HOLOGRÀFIQUES, CARACTERITZACIÓ DE MATERIALS DE REGISTRE HOLOGRÀFIC I DISSENY I FABRICACIÓ D'ELEMENTS ÒPTICS HOLOGRÀFICS I DIFRACTIUS"" DE L'INSTITUT UNIVERSITARI DE FÍSICA APLICADA A LES CIÈNCIES I LES TECNOLOGIES.

Data d'aprovació
:   06/07/2015

Data de publicació
:   08/07/2015

Òrgan competent
:   Vicerectora d' Investigació, Desenvolupament i Innovació

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=3286.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/3286)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/3286)
  + [Compartir acuerdo en 

    X](https://twitter.com/intent/tweet?via=UA_Universidad&text=REFERÈNCIA: I-PAS-25/15CONVOCATÒRIA DE LA UNIVERSITAT D'ALACANT PER LA QUAL S'OFERTA PER A COBRIR, AMB CONTRACTE TEMPORAL, UNA PLAÇA DE TÈCNIC SUPERIOR PER AL PROJECTE ""MEMÒRIES HOLOGRÀFIQUES, CARACTERITZACIÓ DE MATERIALS DE REGISTRE HOLOGRÀFIC I DISSENY I FABRICACIÓ D'ELEMENTS ÒPTICS HOLOGRÀFICS I DIFRACTIUS"" DE L'INSTITUT UNIVERSITARI DE FÍSICA APLICADA A LES CIÈNCIES I LES TECNOLOGIES.&url=https://www.boua.ua.es/va/acuerdo/3286)

**Títol:** REFERÈNCIA: I-PAS-25/15CONVOCATÒRIA DE LA UNIVERSITAT D'ALACANT PER LA QUAL S'OFERTA PER A COBRIR, AMB CONTRACTE TEMPORAL, UNA PLAÇA DE TÈCNIC SUPERIOR PER AL PROJECTE ""MEMÒRIES HOLOGRÀFIQUES, CARACTERITZACIÓ DE MATERIALS DE REGISTRE HOLOGRÀFIC I DISSENY I FABRICACIÓ D'ELEMENTS ÒPTICS HOLOGRÀFICS I DIFRACTIUS"" DE L'INSTITUT UNIVERSITARI DE FÍSICA APLICADA A LES CIÈNCIES I LES TECNOLOGIES.

**Secció:** CONVOCATÒRIES I CONCURSOS

**Òrgan:** Vicerectora d' Investigació, Desenvolupament i Innovació

**Data d'aprovació:** dilluns, 6 de juliol de 2015

REFERÈNCIA: I-PAS-25/15

CONVOCATÒRIA DE LA UNIVERSITAT D'ALACANT PER LA QUAL S'OFERTA PER A COBRIR, AMB CONTRACTE TEMPORAL, UNA PLAÇA DE TÈCNIC SUPERIOR PER AL PROJECTE “MEMÒRIES HOLOGRÀFIQUES, CARACTERITZACIÓ DE MATERIALS DE REGISTRE HOLOGRÀFIC I DISSENY I FABRICACIÓ D'ELEMENTS ÒPTICS HOLOGRÀFICS I DIFRACTIUS” DE L'INSTITUT UNIVERSITARI DE FÍSICA APLICADA A LES CIÈNCIES I LES TECNOLOGIES.

La Universitat d'Alacant, dins del Programa Prometeo de la Convocatòria de la Conselleria d'Educació, Cultura i Esport, per a grups d'investigació d'excel·lència (Orde 64/2014, de 31 de juliol, DOCV de 5 d'agost de 2014), i d'acord amb allò que s'ha establit en la seua Normativa reguladora de les convocatòries per a la selecció de personal d'administració i serveis contractat en règim laboral en els projectes d'investigació, disponible en la següent adreça de la seua pàgina web:

<http://ssyf.ua.es/va/seleccionpas/normativa.html>

aprovada per Consell de Govern de 22 de desembre de 2009 (BOUA de 15 de gener de 2010), i la resta de normativa general d'aplicació, convoca oferta pública per a cobrir lloc/s de treball, d'acord amb les bases següents:

1a. Nombre de places: una.

2a. Característiques de la plaça:

- Lloc de treball: Tècnic superior.

- Jornada: completa en horari de matí/vesprada.

- Retribució: 1.315,11 € bruts mensuals més les pagues extres corresponents segons la normativa vigent.

- Duració inicialment prevista del contracte: Des de la seua firma fins al 31/12/2015.

En tot cas, la duració del contracte estarà vinculada al objecte de la present convocatòria, a la duració del projecte i a la seua disponibilitat pressupostària.

De conformitat amb el que preveu l'acord de Consell de Govern de la Universitat d'Alacant de 17 de desembre del 2013, pel que s'aprova el II Pla d'igualtat d'oportunitats entre dones i homes de la Universitat d'Alacant, es fa constar que existeix infrarepresentació de dones en els llocs de tècnic superior contractats en règim laboral en els projectes d'investigació.

3a. Objecte: Col·laborar en el projecte d'investigació “Holografia i processat òptic: Memòries hologràfiques, caracterització de materials de registre hologràfic i disseny i fabricació d'elements òptics hologràfics i difractius”, realitzant les tasques següents:

- Control i automatització de la instrumentació del laboratori, en particular per al control de pantalles de cristall líquid sobre silici (LCoS), components optomecànics i sistemes d'adquisició de dades i d'imatge.

- Col·laborar en la posada al punt i operació dels sistemes experimentals híbrids òpticdigitals, que incorporen pantalles LCoS per al registre sobre fotopolímer de memòries hologràfiques i d'elements òptics hologràfics i difractius.

- Col·laboració amb la resta de l'equip investigador en l'administració i manteniment de la pàgina web del grup d'investigació per a la difusió de la investigació del present projecte.

- Qualsevol altra tasca afí al lloc que puga sorgir de l'execució del projecte.

4a. Perfil de la plaça: Es valorarà:

- Experiència i formació relacionada amb l'objecte de la convocatòria i en:

· Programació i maneig de programes informàtics de programari científic, de processat d'imatges, i de control i automatització de sistemes i instrumentació, en especial Matlab, Mathematica, i LabView.

· Desenvolupament de sistemes elèctrics i electrònics, i de dispositius experimentals òptics i optoelectrònics.

· Maneig i programació d'instrumentació d'un laboratori d'òptica i fotònica, com ara espectrofotòmetres, càmeres CCD, radiòmetres, polarímetres, targetes d'adquisició de dades, pantalles moduladores espacials de llum.

· Programació de pàgines web, preferentment amb “Vuala” i administració de servidors i xarxes.

- Titulació: Es valoraran les titulacions següents:

· Llicenciatura en Física.

· Enginyeria Electrònica.

· Els Graus que es corresponguen amb les anteriors titulacions.

- Idioma: anglès.

5a. Requisits del personal aspirant: El compliment dels requisits relacionats a continuació haurà d'estar referit sempre a la data d'expiració del termini fixat per a la presentació d'instàncies i mantindre's fins a la data de formalització del contracte:

- Estar en possessió o haver abonat els drets per a l'expedició del títol de llicenciatura, Enginyeria, Arquitectura, Grau o equivalent. En el cas de titulacions obtingudes en l'estranger haurà d'estar-se en possessió de la credencial que acredite la seua homologació.

- Tindre la nacionalitat espanyola, o ser nacional d'un estat membre de la Unió Europea o ser estranger o estrangera amb autorització o permís de residència o d'estada a Espanya i, en tot cas, residir en la Comunitat Valenciana .

- Tindre un coneixement adequat de qualsevol de les llengües oficials de la Comunitat Valenciana per a l'exercici del lloc de treball.

- Tindre complits 16 anys i no excedir l'edat màxima de jubilació forçosa.

- Posseir la capacitat funcional per a l'exercici de les tasques.

- No haver sigut separada o separat, o haver-se revocat el seu nomenament com personal funcionari interí, amb caràcter ferm mitjançant procediment disciplinari de cap administració pública o òrgan constitucional o estatutari, ni trobar-se inhabilitat per sentència ferma per a l'exercici de qualssevol funcions públiques o d'aquelles pròpies del cos, agrupació professional o escala objecte de la convocatòria. En el cas del personal laboral, no trobar-se inhabilitat per sentència ferma o com a conseqüència d'haver sigut despedit disciplinàriament de forma procedent, per a exercir funcions semblants a les pròpies de la categoria professional a què es pretén accedir. Tractant-se de persones nacionals d'altres Estats, no trobar-se inhabilitat o en situació equivalent ni haver sigut sotmés a sanció disciplinària o equivalent que impedisca en els mateixos termes en el seu Estat l'accés a l'ocupació pública.

6a. Presentació d'instàncies: Les instàncies estan disponibles en la següent adreça de la pàgina web de la Universitat, Servei de Selecció i Formació - Selecció i Provisió PAS-:

<http://ssyf.ua.es/va/seleccionpas/plazas-temporales/actual>

i en l'Oficina Principal del Registre General de la Universitat (Edifici de Rectorat i Serveis General s del Campus de Sant Vicent), i podran presentar-se en l'Oficina Principal del Registre General de la Universitat o en les Oficines Auxiliars, situades en les Secretaries de Centre i en la Seu d'Alacant, en el termini de 10 dies hàbils, a partir del següent al de publicació de la present convocatòria en el Butlletí Oficial de la Universitat d'Alacant (BOUA).

Es podran emprar les vies establides en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE de 27 de novembre), preferentment a través de les Oficines de Correus, i en este cas la sol·licitud que es presente haurà d'anar en sobre obert perquè el personal de Correus puga estampar en ella el segell amb la data de presentació abans de la seua certificació.

En cap cas s'admetrà la presentació de sol·licituds a través del Registre Electrònic de la Universitat d'Alacant.

A la instància s'adjuntarà:

- Fotocòpia del DNI. Les o els aspirants que no posseïsquen la nacionalitat espanyola hauran de presentar fotocòpia del NIE, o si no disposen d'este últim, fotocòpia del passaport o d'un altre document del seu país d'origen que acredite la seua identitat, edat i nacionalitat.

- Fotocòpia del títol acadèmic que es requereix per a poder participar en la convocatòria (base 5a) o resguard d'haver abonat els drets per a la seua expedició.

- Informe actualitzat de la seua inscripció en el Padró Municipal d'Habitants.

- [Model de Currículum](http://ssyf.ua.es/va/seleccionpas/documentos/impresos/model-curriculum.doc)

de la Universitat d'Alacant per a Personal d'Administració i Servicis en Projectes d'Investigació, disponible en la mateixa pàgina web referenciada per a la instància i acompanyat de fotocòpies de tots els mèrits que s’hi al·leguen amb les especificacions següents:

- Per a l'apartat ‘1. Titulació: Nota mitjana ponderada de l'expedient': Certificat acadèmic o fitxa informativa segellada per la secretaria del centre en què conste la mitjana obtinguda en la titulació corresponent. En el cas del títol de Doctor, el certificat acadèmic haurà de contindre el programa de doctorat, la qualificació de la tesi doctoral i les assignatures del seu període formatiu.

- Per a l'apartat ‘6. Activitats de caràcter professional' s'acompanyarà de l'informe de vida laboral expedit per la tresoreria general de la seguretat social i els contractes de treball. Quan de les dades contingudes en el contracte de treball no es desprenga la relació amb l'objecte i perfil de la convocatòria, es complementarà amb un certificat de l'empresa on consten les funcions desenvolupades.

La comissió no valorarà aquells mèrits aportats una vegada finalitzat el termini de presentació de sol·licituds, si estos no han sigut prèviament relacionats en el currículum que s'adjunta a la instància.

En qualsevol moment del procés, es podrà sol·licitar al personal aspirant la presentació dels originals dels documents presentats i, si és el cas, de la seua traducció per intèrpret jurat.

7a. Relació d'aspirants admesos i exclosos: Finalitzat el termini de presentació d'instàncies, es publicarà la relació provisional d'aspirants admesos i exclosos. A partir de l'endemà de la seua publicació les persones interessades tindran un termini de 5 dies hàbils per a la presentació de possibles esmenes. Transcorregut este es publicarà la relació definitiva d'aspirants admesos i exclosos.

8a. Comissió de selecció: La comissió encarregada de resoldre la convocatòria estarà composta per 5 membres i els seus suplents: presidenta o president, secretària o secretari i 3 vocals.

El nomenament dels membres es farà públic abans de l'acte de constitució.

La comissió vetlarà perquè queden garantits els principis de mèrit, capacitat i d'igualtat d'oportunitats i de tracte entre dones i homes.

9a. Sistema de selecció amb dos fases:

a) Baremació de mèrits: La comissió valorarà els mèrits al·legats pel personal aspirant en els seus currículums d'acord amb el barem que figura en l'annex II de la Normativa de la UA referenciada a l'inici de la convocatòria i amb l'acord previ dels criteris de valoració específics d'aquells apartats que ho requerisquen. Només podran ser considerats aquells mèrits obtinguts fins a la data que finalitze el termini de presentació d'instàncies establit en la base 6a.

b) Entrevista personal, la finalitat de la qual serà la de valorar l'adequació de l'aspirant per a ocupar el lloc de treball oferit. Per a la seua realització li'ls convocarà amb una antelació mínima de 4 dies hàbils. Es puntuarà de 0 a 5 punts.

Els resultats provisionals d'ambdós fases, en la primera junt amb els criteris de valoració específics del barem, es publicaran amb un termini de reclamacions establit per la Comissió del menys 3 dies hàbils. Vistes les reclamacions o transcorregut l’esmentat termini sense haver presentat cap, es publicaran els resultats definitius.

10a. Adjudicació: La Comissió per a l'elaboració de la proposta d'adjudicació sumarà les puntuacions obtingudes i les ordenarà de major a menor; corresponent la proposta d'adjudicació a l'aspirant amb major puntuació. L'esmentada proposta s'elevarà al Vicerectorat d'Investigació, Desenvolupament i Innovació, per a la seua adjudicació, després de la qual es formalitzarà contracte laboral a través del Servei de Gestió de Personal. Les condicions de treball del contracte podran patir modificacions substancials a l'empara dels articles 41 i 12.4.e) de l'Estatut dels Treballadors.

A la vista dels resultats de l'aplicació del sistema de selecció, i en cas d'evidenciar-se la inadequació dels mèrits del personal aspirant al perfil i objecte de la convocatòria, es podrà declarar motivadament la no adjudicació del lloc convocat.

11a. Notificacions a les o als aspirants: A l'efecte de notificació i d'acord amb l'article 59.6 b) de la Llei 30/1992, de 26 de novembre, les publicacions detallades en estes bases, així com la informació d'altres actes que d'ella es deriven que requerisquen publicació, inclosos els recursos en via administrativa, es realitzaran en l'adreça de la pàgina web del Servei de Selecció i Formació següent:

<http://ssyf.ua.es/va/seleccionpas/plazas-temporales/actual>

En esta mateixa adreça es troba la resta d'informació general referent a la convocatòria i l'accés a tota la normativa i legislació que s’hi menciona.

12a. Protecció de dades de caràcter personal: Les dades de caràcter personal aportats pel personal aspirant quedaran inclosos en el fitxer automatitzat de Personal d'esta Universitat, que es compromet a no fer un ús diferent d'aquell per al qual han sigut sol·licitats, segons la resolució de la Universitat d'Alacant, de 17 de desembre del 2002, per la que es regula els fitxers automatitzats de dades de caràcter personal (M.B.I.R. de 15 de gener del 2003).

La Universitat d'Alacant informa així mateix, sobre la possibilitat d'exercir els drets d'accés, rectificació, cancel·lació i, si és el cas, d'oposició, que preveu l'article 5 de la Llei orgànica 15/1999, de 13 de desembre, de protecció de dades; que han de ser exercits, per escrit, davant del Gerent d'esta Universitat.

13a. Recursos: Contra la convocatòria, les seues bases i tots els actes administratius es que deriven d'esta, que esgoten la via administrativa, pot interposar-se recurs contenciós administratiu davant del jutjat contenciós administratiu dels d'Alacant que resulte competent, en el termini de dos mesos comptats a partir de l'endemà de la seua publicació, de conformitat amb el que establix l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, 6.4 de la llei Orgànica 6/2001, de 21 de desembre, d'universitats i 46 de la Llei 29/1998, de 13 de juliol, Reguladora de la Jurisdicció contenciosa administrativa, i potestativament podran interposar recurs de reposició en el termini d'un mes comptat a partir de l'endemà al de la publicació de la present, davant del rector, de conformitat amb el que disposa l'article 116 de la Llei 30/1992, redactat d'acord amb la Llei 4/1999, de 13 de gener. Tot això sense perjuí que s'utilitze qualsevol altra via que es considere oportuna.

Davant de les actuacions de la Comissió de valoració, podrà interposar-se un recurs d'alçada previst en l'article 114 de la Llei 30/1992, redactat d'acord amb la Llei 4/1999, de 13 de gener, en el termini d'un mes comptat des de l'endemà de les seues publicacions o notificacions. El recurs podrà interposar-se davant de l'òrgan que va dictar l'acte que s'impugna o davant del rector com a òrgan competent per a resoldre'l.

Alacant, 6 de juliol de 2015

La Vicerectora d'Investigació,

Desenvolupament i Innovació,

Sgt.: Amparo Navarro Faure





[Carretera Sant Vicent del Raspeig s/n  
03747 Sant Vicent del Raspeig - Alacant  
 Tel. 96 532 9876 - Fax 13 824 0773](https://www.google.es/maps/@20.341315,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12225&trk=tyah&trkInfo=tarId%9D8018100023724%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)